section_heading: Karijera u Juventusu, Atlético Madridu i Laziju
paragraph_text: Ni u Juventusu se Vieri nije zadržao duže od jedne sezone. U sezoni 1997./98 napušta Italiju, te odlazi u madridski Atlético. U Atlético Madridu Vieri je postigao nevjerojatan skor - 24 pogodaka u 24 nastupa za madridski klub u Primeri. Tome je još pridodao 5 pogodaka postignutih u 7 europskih utakmica. Zahvaljujući tome, osvojio je Pichichi trofej za najboljeg strijelca lige. Nakon Svjetskog prvenstva u Francuskoj 1998., Vieri odlazi u rimski Lazio. U dresu rimskog kluba postigao je 12 pogodaka u Serie A i jedan u europskim natjecanjima, te je s klubom osvojio Kup pobjednika kupova. Upravo je u finalu Vieri postigao svoj jedini gol u Europi te sezone.